Claudio Arrau
Store norske leksikon,Kunst og estetikk,Musikk,Klassisk musikk,Internasjonale klassiske instrumentalister
Claudio Arrau var en chilensk pianist og regnes som en av sin generasjons ledende pianister innenfor det klassiske og romantiske repertoar.
Arrau opptrådte offentlig for første gang i 1908 og ble snart feiret som «den chilenske Mozart». Med hjelp fra den chilenske staten studerte han i Tyskland fra 1911, og med Martin Krause, en av Franz Liszts siste elever, ved Sterns konservatorium i Berlin fra 1913 til Krauses død i 1918. Krauses død traff Arrau hardt, og han tok ikke timer etterpå.Fra 1914 turnerte Arrau i Europa, og holdt senere konserter over hele verden – selv som eldre mann spilte han gjennomsnittlig hundre konserter i året. Han gjorde mange plateinnspillinger, særlig av Ludwig van Beethoven, Frédéric Chopin og Franz Liszt. Han gjestet også Norge flere ganger. Les mer i Store norske leksikon piano Musikk i Chile